钦定古今图书集成/明伦汇编/氏族典/第214卷 > 何涉
## 钦定古今图书集成/明伦汇编/氏族典/第214卷 > 何涉

按《宋史何涉传》：“涉字济川，南充人。父祖皆业农。涉始
读书，昼夜刻苦，汎览博古。登进士第，调落交主簿，改
中部令。范仲淹一见奇之，辟彰武军节度推官。用庞
籍奏，迁著作佐郎，管勾鄜延等路经略安抚招讨司
机宜文字。时元昊扰边，军中经画，涉预有力，拜章愿
得归养，特改秘书丞，通判眉州，徙嘉州。用文彦博、庞”
籍荐，召还，除集贤校理。既又求归蜀，遂得知汉州。岁
满，移合州。累官尚书祠部员外郎。父丧罢归，卒。涉长
厚有操行，事亲至孝，平居未尝谈人过恶，所至多建
学馆，劝诲诸生，从之游者甚众。